הוועדה המיוחדת למאבק בנגעי הסמים והאלכוהול, כנסת 20, פרוטוקול מספר 99, 2017-10-31 12:00

תמר זנדברג: ברוכים וברוכות הבאים לישיבת וועדת הסמים והאלכוהול של הכנסת.

תמר זנדברג: זה למעשה דיון מעקב בנושא סגירת הרשות למלחמה בסמים והעברתה או ייחודה אל תוך המשרד לביטחון פנים, מהלך אותו יזם השר גלעד ארדן ודנו בו כבר, גם בוועדה זו וגם בוועדת הפנים של הכנסת במסגרת הצעת חוק, שעברה למעשה במליאת הכנסת.

תמר זנדברג: בדיון הזה הוועדה מבקשת ללוות את התהליך הזה.

תמר זנדברג: ראשית, כמובן כדי לוודא ולפקח שהוא נעשה בצורה הנכונה ביותר, הראויה ביותר, תוך שמירת - גם כמובן התפקוד המקצועי, אולי אפילו שיפורו, אם אפשר, תכף נשמע.

תמר זנדברג: תוך שמירת, כמובן, העובדות והעובדים, ותוך שמירת הרעיון שלשמו בעצם הרשות הוקמה מלכתחילה, והיא הובלת מדיניות של מדינת ישראל בתחום הסמים והאלכוהול, תכלול גם נושאים של מדיניות, וגם, ואולי במיוחד, נושאים של טיפול ושיקום.

תמר זנדברג: הוועדה רואה, גם בהובלת מדיניות מעודכנת בתחום הסמים והאלכוהול, וגם בהבנת והובלת התחום המקצועי של הטיפול בהתמכרויות – זה כמובן קודם כל המנדט של הוועדה שלנו.

תמר זנדברג: דבר שני זה גם אחד הנושאים, הייתי אומרת המוזנחים, השקופים, הדחויים והדחוקים ביותר בתחומי הבריאות והרווחה של מדינת ישראל.

תמר זנדברג: אנחנו בתור וועדה, וגם אני באופן אישי, ייסדנו איזשהו דפוס עבודה בתחומים האלה של מניעת וטיפול בהתמכרויות, גם מול משרדי הבריאות והרווחה, וגם מול הרשות למלחמה בסמים.

תמר זנדברג: מאוד חשוב לנו לוודא שהתהליך הזה, המעבר הזה, נעשה בצורה ששומר על כל התחומים המקצועיים האלה.

תמר זנדברג: זה לא סוד שאנחנו חשבנו שבטח התחום הזה של שיקום וטיפול – אני אגיד את זה ככה: המשרד לביטחון פנים הוא לא המקום הטבעי עבורו.

תמר זנדברג: לא בגלל שהמשרד לביטחון פנים לא מקצועי או לא טוב, או משהו כזה.

תמר זנדברג: המשרד לביטחון פנים, יש תחומים שהוא מוביל – דרך אגב ביניהם מניעה ואכיפה, שאני סמוכה ובטוחה שהתחומים האלה שהרשות טיפלה בהם ייעשו בצורה מצוינת בתוך המרחב הקיים, יחד עם "מצילה" ו-"עיר ללא אלימות", ותכף נשמע – תרחיבו על התהליך ועל העבודה של הרשות המאוחדת.

תמר זנדברג: לנו מאוד חשוב לשים דגש על תחומי הטיפול והשיקום, שהם לא עבודת אכיפה ומניעה בטבע שלהם.

תמר זנדברג: הם אולי מתאימים יותר לתחומים מקצועיים אחרים.

תמר זנדברג: העובדה שהם מוצאים את עצמם עכשיו בתוך רשות שנמצאת תחת הכובע של המשרד לביטחון פנים, מצריך, בעיקר מכם, אנשי הרשות המאוחדת, תשומת לב ועבודה מקצועית, ולדעת ולקחת גם אולי את אנשי המקצוע הנכונים, ובאמת להוביל את התחום הזה כך שהוא לא ייפגע, ושהוא גם ימשיך לעבוד בשיתוף פעולה עם משרדים אחרים, שאת האמת, אני לא רואה אותם כאן כרגע.

תמר זנדברג: בריאות ורווחה נמצאים פה?

<קריאה: רווחה.

תמר זנדברג: אה, רווחה.

תמר זנדברג: סליחה, פספסתי אותך.

תמר זנדברג: את חינוך אני רואה, אבל בריאות?

תמר זנדברג: לא.

תמר זנדברג: אוקי.

תמר זנדברג: אז בינתיים, תוך כדי הדברים, נוודא גם עם משרד הבריאות שגם חשוב שיהיה פה.

תמר זנדברג: אני רוצה לפתוח אתכם, אנשי המשרד לביטחון פנים, הרשות החדשה, דני אתה רוצה אתה לפתוח ולהציג?

תמר זנדברג: גם את התהליך וגם את המבנה החדש, מה שאתה כבר עוסק בו ברשות הקיימת.

תמר זנדברג: מה המחשבות שלכם במהלך הארגוני הזה והקליטה של הרשות החדשה?

תמר זנדברג: בבקשה, דני שחר, יש שם לרשות החדשה?

<דני שחר: כרגע נראה לי הרשות למאבק באלימות, סמים ואלכוהול.

תמר זנדברג: אוקי.

<דני שחר: הוספנו רק מילה לשם הארוך הזה וכולי.

תמר זנדברג: אוקי, אז בבקשה.

תמר זנדברג: מנהל הרשות למאבק באלימות, סמים ואלכוהול, בבקשה.

<קריאה: המנהל העתידי, כרגע אני מנהל.

תמר זנדברג: מה אתה כרגע?

תמר זנדברג: כרגע אתה מנהל הרשות עיר ללא אלימות?

<דני שחר: לא.

<דני שחר: אני מנהל הרשות – אני מנהל אבל עדיין לא נותן פקודות.

תמר זנדברג: אוקי, טוב.

תמר זנדברג: בוא תתחיל עם התחום המקצועי שלך ואחר כך, אם צריך, נשמע הבהרות מהייעוץ המשפטי, ואיך בדיוק התהליך הזה קורה.

<דני שחר: אז אני, גברתי חברת הכנסת, יושב ראש הוועדה.

<דני שחר: ראשית, אני שמח להיות כאן.

תמר זנדברג: אני גם שמחה לברך אותך בברכה לוועדה.

<דני שחר: תודה.

<דני שחר: אני באמת אדבר על כמה דברים, פחות או יותר על הווקטורים שכרגע מובילים אותנו בתוך התהליך.

<דני שחר: ראשית, חשוב לי לומר שני דברים בפתח הדברים: מהזמן הקצר שאני מסתובב בתוך הרשות, פוגש את האנשים בישיבות – אני בעיקר שומע ושואל שאלות.

<דני שחר: אלף, מצאתי חבורה מצוינת של אנשים, באמת בעלי מקצוע, עם רוח לחימה לנושא הזה וכולי, וזה חשוב מאוד.

<דני שחר: הדבר השני, חשוב לי להגיד שחלק מהדברים שאני רואה כמוביל התהליך או מנהל הרשות הגדולה, לשמר רציפות למה שהיה.

<דני שחר: זאת אומרת, לא שיהיה משהו חדש, אלא לשמר את הדברים המרכזיים שהיו בתוך הרשות.

<דני שחר: אנחנו מתעסקים כרגע בשניים או שלושה דברים מרכזיים.

<דני שחר: חלקם זה לטווח המידי, כדי לצאת לדרך עם תכנית עבודה לשנת 2018.

<דני שחר: זה אירוע לא פשוט.

<דני שחר: כדי להעביר אותם למערכות המשרדיות ולתהליכים המשרדיים, זה רוח מורכב.

<דני שחר: יושבת כאן היועצת המשפטית, החשבת לא נמצאת, שהיא פקטור מאוד חשוב בתהליך הזה.

<דני שחר: אירוע מאוד מורכב מקצועית, גם לעשות מיפוי מה דחוף ומה חשוב.

<דני שחר: זה נושא, מבחינתי, הוא מרכזי כי הוא למחר בבוקר.

<דני שחר: הדבר הנוסף שאנחנו מתעסקים בו, זה כמובן – ויושבת כאן סמנכ"ל משאבי אנוש של המשרד, רונית ירדן.

<דני שחר: זה הסיפור של איוש בעלי התפקידים.

<דני שחר: זה אירוע לא פשוט, אירוע מורכב.

<דני שחר: אני מקווה מאוד שכמה שיותר – בכלל בכל הגוף, לא דווקא ברשות למלחמה בסמים, שנצליח, בתחילת הדרך, בשביעי לפברואר, כבר להיות איזשהו גרעין ניהולי שיכול להוביל את כל הגופים.

<דני שחר: דבר נוסף שאנחנו עוסקים בו, זה אלף מיפוי של כמה דברים.

<דני שחר: קודם כל מיפוי זה לא דווקא מלנפות, זה לימוד של כל השותפים, לכל התהליך.

<דני שחר: אנחנו נפגשים עם חלק מהאנשים, גם עם משרד הרווחה והחינוך, לומדים את התהליך, לומדים את המחויבות, גם המקצועית וגם התקציבית של כל הרשויות.

<דני שחר: מיפוי של כל מה שקורה – וזה בעצם התהליך שאני עושה.

<דני שחר: אני נפגש עם כל הגופים.

<דני שחר: מיפוי של כל התחומים שהרשות למלחמה בסמים כרגע עוסקת בהם, עם כל השותפים בכל התחומים: מתחומי הכשרות, הטיפול, המניעה, עם כל הגופים.

<דני שחר: נדמה לי שישבתי עם כולם, לימוד כל נושא המחקרים, סוגי המחקרים, איך הולך, מה הולך, מחקרים רלוונטיים ולא רלוונטיים.

<דני שחר: נפגשתי עם יוסי, ואנחנו גם לומדים את זה עם האקדמיה.

<דני שחר: עקרונית, ממלא מקום המנכ"ל, כשהתחלנו בתהליך, בנה מספר צוותים, שכל אחד עסק בתחום אחר וכולי.

<דני שחר: אני הובלתי את הצוות שעסק, בעצם, התפקיד שלו היה לבנות את המצפן של הגוף המאוחד, לא רק הרשות למלחמה בסמים, אלא של הגוף המאוחד.

<דני שחר: בנינו מכתב, היו כאן מתוך הרשות שותפים, גם מהגופים האחרים היו שותפים.

<דני שחר: המצפן הזה נכתב, והיום בעצם מה שאנחנו עושים, אנחנו מעמיקים ולומדים איך ליישם את זה.

<דני שחר: חסרות לנו כמה לבנות כדי לגמור את התהליך הזה.

<דני שחר: כעיקרון, הגוף הזה, כפי שאתם יודעים – אני מניח שהוא מוכר, הוא יהיה מורכב מארבעה אגפים.

<דני שחר: יש אגף אחד שהוא יותר האגף הטכני, אגף של ראש המטה שהוא מתעסק עם כל הזה, פחות נעמיק בו.

<דני שחר: הגופים המרכזיים זה יהיה הגוף, כמובן, אני קורא לזה: חטיבת הסמים והאלכוהול.

<דני שחר: היה מאוד חשוב, וככה זה קורה, שהסמים והאלכוהול – הנושא הזה של סמים ואלכוהול, יישאר כגוף אחוד ולא ייבלע בתוך כל הגוף המאוחד.

<דני שחר: הוא נשאר כגוף אחוד – אגב, זה נעשה בתיאום מלא עם הרשות.

<דני שחר: גם בהגדרת התפקידים, אני אמרתי את הגדרת התפקידים המקצועיים, יעשו את זה הרשות והם באמת הובילו את זה בצורה בהחלט יפה.

<דני שחר: על יד זה, יש את גוף המניעה הכללי, שהוא מתעסק בעיקר בקשרים שלנו עם משטרת ישראל וכל הנושא - - -

תמר זנדברג: רגע, סליחה שאני עוצרת אותך פה.

תמר זנדברג: מבחינה ניהולית, זאת אומרת, אתם רשות, הרשות הכוללת, נכון?

תמר זנדברג: אתם רשות – יש לזה הגדרה משפטית?

תמר זנדברג: מה זה אומר רשות?

תמר זנדברג: זה שונה מאגף או חטיבה במשרד?

<יואל הדר: אפשר להגדיר את הגוף הגדול הזה כרשות שיש לה וועדה מייעצת, שלרוב לאגפים אין וועדה מייעצת.

<יואל הדר: זה שונה מאגף רגיל, אבל ככלל זה לא שונה במהות מהעניין הזה.

תמר זנדברג: הבנתי.

תמר זנדברג: זאת אומרת, מבחינה ניהולית, זה כמו אגף במשרד פשוט.

תמר זנדברג: הכפיפות היא למנכ"ל המשרד - - -

<יואל הדר: מנהל הרשות כפוף למנכ"ל המשרד, אלא אם כן יגדירו אותו בעתיד כיחידת סמך, ואז הוא יכפוף ישירות לשר.

<יואל הדר: בינתיים לא מדברים על העניין הזה.

<יואל הדר: כמו שרשות הכבאות שהיא בתוך- - -

תמר זנדברג: הבנתי.

<יואל הדר: גם היא עדיין לא יחידת סמך, ואני לא יודעת אם היא תהיה.

<יואל הדר: הרשויות בתוך המשרד שלנו, שלוש רשויות, בינתיים לא יחידות סמך.

<יואל הדר: כולן כפופות למנכ"ל המשרד.

תמר זנדברג: הבנתי, אוקי.

תמר זנדברג: אז זו הדרגה של כל הרשות, היא נגיד מקבילה לאגף.

תמר זנדברג: עכשיו, מתחת לזה, מה שאתה אומר זה שאתה, בחזון שגיבשתם, יהיה איזשהו – מה זה מתחת לאגף, איך זה נקרא, יחידה?

תמר זנדברג: או מחלקה?

<יואל הדר: יש, אני- - -

תמר זנדברג: שהיא תהיה סמים ואלכוהול, יחידה של סמים ואלכוהול.

<יואל הדר: מתחת יש ארבעה אגפים.

תמר זנדברג: אוקי.

תמר זנדברג: מתחתייך, מתחת לרשות.

<יואל הדר: ארבעה אגפים.

<יואל הדר: אגף אחד זה אגף המטה, אני לא אכנס לזה.

<יואל הדר: יש שלושה אגפים מרכזיים: אחד, הרשות למלחמה בסמים זה אגף בפני עצמו.

<יואל הדר: מטבע הדברים, רוב אנשי הרשות משובצים בתוך האגף הזה- - -

תמר זנדברג: ומי עומד בראשו?

<יואל הדר: עוד לא נבחר.

תמר זנדברג: עתיד להיבחר.

תמר זנדברג: זה יהיה תפקיד ייעודי שיהיה ראש אגף סמים ואלכוהול ברשות.

<יואל הדר: בדיוק.

תמר זנדברג: אוקי.

<יואל הדר: זה אגף אחד.

<יואל הדר: האגף השני, שהוא מתעסק יותר במניעה, יותר בתחומים של עיר ללא אלימות וכל החלק הזה.

<יואל הדר: יש, כמובן, אגף שהוא מאוד מרכזי בארגון- - -

תמר זנדברג: אגף מניעה יש לו?

תמר זנדברג: הוא מאויש?

תמר זנדברג: עומד בראשו?

תמר זנדברג: - - -

<יואל הדר: לא.

תמר זנדברג: אין אגף כזה היום.

<יואל הדר: עוד מעט אני אדבר- - -

תמר זנדברג: כל האגף הזה הוא עתידי.

<יואל הדר: אני אגיד כמה מילים על התהליך שעובר, או שרונית ירדן תעשה את זה יותר טוב ממני כי היא מובילה את זה.

<יואל הדר: יש את אגף המניעה.

<יואל הדר: אגף נוסף, זה בעצם האגף של הביטחון האישי, שבו נכלל כל נושא השיטור העירוני, הטכנולוגיה, כל התחום היותר פיזי.

<יואל הדר: אלה שלושת האגפים המקצועיים.

<יואל הדר: כמובן יש את ה – אני קורא לזה בסופו של דבר בית ספר, זאת אומרת גוף גדול מאוד לכל הנושא של ההכשרות המשותפות.

<יואל הדר: זאת אומרת שלא יהיו הכשרות לזה והכשרות לזה, יהיה כמו קורס טיס.

<יואל הדר: מתחילים קורס טיס עם כולם ובתוך הקורס אחד הולך לטייס קרב, אחד מסוקים.

<יואל הדר: אותו דבר פה יהיה, אנחנו עושים קורס אחיד.

תמר זנדברג: אתה מדבר על הרכזים ועל האנשים שבסוף יהיו בשטח?

<יואל הדר: אני מדבר כרגע על ההכשרות שלהם.

תמר זנדברג: הכשרות של מי?

<יואל הדר: יהיה גוף ממש – הכוונה להקים ממש בית ספר, שבסופו של דבר המנהל מחוז צריך לדעת להתעסק גם בטכנולוגיה, גם בסמים והכל, ברמת השטח.

תמר זנדברג: אלה שמשובצים כרכזים ברשויות המקומיות, אתה עכשיו מדבר?

<יואל הדר: נכון.

<יואל הדר: אבל מעליהם יש את מנהלי המחוזות.

<יואל הדר: יהיו שישה מחוזות, שבכל מחוז יהיה מנהל מחוז שירכז גם את המגזר – לפי אגף המחוזות המשטרתיים.

<יואל הדר: הוא ירכז גם את המגזר היהודי וגם את המגזר הלא יהודי.

<יואל הדר: מתחתיו יהיו שני אנשים, והם יתכללו את הכל.

<יואל הדר: מנהל מחוז צריך לעבור הכשרה, הוא צריך לדעת את הסיפור המקצועי של סמים ואלכוהול, את הסיפור – את שאר הדברים האחרים.

תמר זנדברג: אוקי, וכל זה לא קיים היום, לרבות אותו אגף מניעה שאתה אומר, ברשות הקיימת של עיר ללא אלימות הוא לא קיים, זה לא קיים כרגע.

<יואל הדר: אנחנו בקרוב מאוד, אולי רונית תראה, יוצאים למכרזים, כי זה דרגות שמחייבים אותנו לעשות מכרזים על פי – ואני מציע אולי פה רונית ירדן, אם צריך היא תפרט לגבי התהליך.

<יואל הדר: אני לא מתחייב- - -

תמר זנדברג: אז זה מטה, סמים ואלכוהול, מניעה ומה הרביעי?

<יואל הדר: וביטחון אישי.

תמר זנדברג: אה.

תמר זנדברג: מה ההבדל בין מניעה?

תמר זנדברג: – אה ביטחון אישי זה אכיפה?

<יואל הדר: בדיוק, זה הפיזי.

תמר זנדברג: אוקי.

<יואל הדר: זהו, זה נראה לי בערך התהליך.

<יואל הדר: סך הכל התהליך- - -

תמר זנדברג: עכשיו, איפה אתם עומדים כרגע בתהליך, מבחינת לוחות זמנים, מה שהחוק קבע?

תמר זנדברג: איפה אתם עומדים ביחס להתקדמות?

<יואל הדר: בשביעי לפברואר הרשות תקום, הרשות תתחיל לפעול כרשות.

<יואל הדר: כנראה שאת חלק מהדברים נעשה גם בתחום של שיבוצי כוח אדם.

<יואל הדר: גם, כמובן, בסופו של דבר, כל הנהלים וכל ההסדרה – בסוף צריך להיות מנהל אגף, שהוא צריך להוביל את כתיבת הנהלים וכולי.

<יואל הדר: מבחינתי, אני הגדרתי את 2018 כשנת הקמה, וזה מה שיקרה.

<יואל הדר: כבר אני אומר שתכנית העבודה של 2018 ברמה העקרונית, לא תהיה תכנית אחודה.

<יואל הדר: זאת אומרת שאנחנו לוקחים את התכנית של הרשות למלחמה בסמים, ואומרים שכרגע שום דבר לא משתנה.

<יואל הדר: יהיו שינויים מינוריים וכולי, ואנחנו פועלים לפי התכנית שלהם.

<יואל הדר: אנחנו גם לא עושים עוד בתוך הרשויות, איפה שאין איחוד תפקידים, אנחנו לא עושים את איחוד התפקידים.

<יואל הדר: זה יהיה במעלה השנה.

<יואל הדר: עיר ללא אלימות גם תעבוד – יעבדו שלושה גופים ממטה אחד בשלב הראשון.

<יואל הדר: במעלה 2018, ניישר את הדברים האלה.

תמר זנדברג: כלומר, ב-07.02.2018, בעצם מבחינה חוקית, הרשות מתחילה לפעול, אבל זה לא אומר, מבחינת נניח מכרזים לתפקידים האלה ודברים כאלה, זה עוד ייקח זמן.

תמר זנדברג: זה לא שבשביעי לפברואר הכל- - -

<יואל הדר: אני, מבחינתי, פחות זה – אנחנו פשוט בדו שיח הדוק עם הנציבות.

<יואל הדר: מבחינתי שמחר בבוקר יצאו למכרזים.

<יואל הדר: אני מניח שחלק מהתפקידים יהיו כבר מאוישים וחלק לא, נצטרך ללמוד לפעמים לא לעבוד מול מנהל אגף אלא לעבוד מול רמות יותר נמוכות.

תמר זנדברג: אוקי, בסדר, תודה.

תמר זנדברג: את רוצה להשלים, מבחינת - - -

<רונית ירדן: אנחנו בשלב של הקמת המשרות ואיוש.

<רונית ירדן: יש את הסדר במרכזים שצריכים לעמוד בו, אנחנו רוצים קודם לקלוט את האנשים, על מנת שכולם גם יוכלו להתמודד בסופו של עניין גם על המשרות הבכירות.

<רונית ירדן: לא כולם נמצאים במדינה – זה לא יהיה טור חשבוני, אנחנו ניקח קבוצה של משרות, נעשה הכל במקביל.

<רונית ירדן: אין לי ספק שהשדרה הניהולית הבכירה, ייקח עוד קצת זמן עם המכרזים, אבל כל הבסיס חייב להיות גמור עד - - -

תמר זנדברג: כלומר, כרגע בעצם מה שאת אומרת לי זה שכרגע אתם עוסקים בקליטת העובדים הקיימים של הרשות אל תוך הרשות החדשה.

<רונית ירדן: ובהקמת המשרות, יחד.

תמר זנדברג: הקמת המשרות, איזה, הבכירות?

תמר זנדברג: מה שדיברנו עכשיו, ראשי אגפים, או בלי קשר?

<רונית ירדן: כולם.

תמר זנדברג: יש הבדל בין המשרות הקיימות למשרות הבכירות?

תמר זנדברג: – למשרות החדשות, סליחה?

<רונית ירדן: פה ושם, בעיקרון, תראי, אני אסביר.

<רונית ירדן: יש ארבעה אגפים, כן?

<רונית ירדן: ארבעה עוגנים.

תמר זנדברג: אה, הבנתי.

תמר זנדברג: זאת אומרת שחלק מהאנשים שעסקו למשל במניעה ברשות יעברו למניעה לאגף אחר מאגף סמים ואלכוהול.

תמר זנדברג: כלומר, בעצם, מה שאתם אומרים, אני רגע חוזרת אליך לתחום המקצועי יותר.

תמר זנדברג: אותו אגף שמיועד להיות אגף סמים ואלכוהול, הוא בעצם, בשפה הקודמת שלנו, הוא אגף שיקום וטיפול?

תמר זנדברג: אני צודקת, או לאו דווקא?

<דני שחר: לא.

<דני שחר: הגוף של שיקום וטיפול הוא חלק מהאגף הזה.

תמר זנדברג: אז בעצם, מה ההבדל בין אגף מניעה, ככל שבחלקים שלו הוא עוסק במניעת סמים, ובין אגף סמים ואלכוהול?

<דני שחר: כדי – היה חשוב- - -

<רונית ירדן: הוא מניעת אלימות.

<דני שחר: גברתי, היה חשוב לנו לשמור את הצבע, המקצועי אני מתכוון, של הרשות, כי זה משהו הייחודי.

<דני שחר: זו מניעה קצת אחרת וכולי.

<דני שחר: בסוף זה יכול – בשטח זה יבוצע על ידי אותו אדם, אבל כל עוד הצד המקצועי, הידע שנצבר ברשות למלחמה בסמים – כדי לשמור את הצבע הזה, היה חשוב להשאיר אותו ולא לעשות אגף אחד שמתעסק עם כל התחומים.

<דני שחר: יכול להיות שבמעלה הדרך נלמד, ויכולים להיות פה ושם שינויים.

<דני שחר: היה חשוב מאוד לשמור את אגף הסמים והאלכוהול כאגף ייחודי.

תמר זנדברג: הבנתי, כלומר- - -

<דני שחר: ברשותך, אני- - -

תמר זנדברג: סליחה שאני שואלת, אבל מה הרוותה פה?

תמר זנדברג: כלומר, הלכנו למהלך, הרעיון היה, השר אמר שצריך לעגל משאבים וממילא עושים דברים חופפים – ואגב, בחלק מהמקומות זה באמת נכון, אנחנו ידענו כל השנים שלמשל, יש רכז בעיר מסוימת אי שם שהוא חצי משרה סמים ואלכוהול, חצי משרה עיר ללא אלימות, והוא עושה את כל התפקידים.

תמר זנדברג: אז עכשיו, הרכז הזה, בוא נגיד שלפי התכנית שלך הוא אולי יקבל באותו בית ספר את ההכשרה.

תמר זנדברג: אבל הוא עדיין, במקום להתחלק בין שתי רשויות הוא עכשיו מתחלק בין שני אגפים בתוך אותה רשות?

<דני שחר: לא.

<דני שחר: קודם כל, החיסכון הוא חיסכון גדול.

<דני שחר: היום, בעיר ללא אלימות, יש שמונה רכזי אזור.

<דני שחר: ברשות למלחמה בסמים יש שישה.

<דני שחר: אז לא יהיו שמונה ושישה, יהיו שישה שאותו אחד עושה את הכל.

תמר זנדברג: אוקי, אז חסכנו למשלם המיסים שש משרות, שזה לא מבוטל, אני לא אומרת, אבל הלכנו פה למהלך – המהלך הזה גם עלה כסף.

תמר זנדברג: הכנסת עבדה, עשו פה – הקימו רשות.

תמר זנדברג: אני לא זה – אני רק מנסה להבין את הרציונל.

תמר זנדברג: כלומר, היה פה רעיון שאמר: יהיו פה המון דברים שיהיו אחודים, ביניהם למשל הנושאים של מניעה ואכיפה.

תמר זנדברג: שוב, אלה דברים שבהחלט אני יכולה להבין אותם.

תמר זנדברג: אבל עכשיו, בעצם, מה שאתה אומר, זה שיהיה אגף סמים ואלכוהול, שבתוכו יהיה, למשל, מניעה ואכיפה, ובנפרד יהיה אגף מניעה ואכיפה על אלימות.

<דני שחר: על אלימות, פשיעה מסוג אחר כי זה סוג אחר.

<דני שחר: אנחנו מתעסקים עם המרחב הציבורי פחות בתחום ה – אנחנו למשל, עיר ללא לאימות, לא מתעסקת בשיקום ולא מתעסקת בטיפול.

<דני שחר: היא חזית רחבה בכל הגילאים ובמרחב הציבורי, שזה תחומים שונים לחלוטין.

<דני שחר: לכן, כדי לשמר את הצבע הפרטני יותר של הטיפול ושיקום היה חשוב להקים את האגף הזה כמו שהוא.

<דני שחר: זה נראה לי גם.

<דני שחר: .

תמר זנדברג: אוקי.

תמר זנדברג: אגב, גם טיפול ושיקום, אני בטוחה שגם באלימות יש ממד לא מבוטל של – זה לא התחום שלי, אבל משרד הרווחה אולי – בעצם מה שעולה מהסקירה שלך, תקן אותי אם אני טועה, זה שבמקום לקחת את הנושאים של אלימות, פשיעה מהסוג הזה של הפשיעה במרחב הציבורי, סמים ואלכוהול, שיש משותף ביניהם, ולהגיד על כל התחום האחוד הזה מה שיקום וטיפול, מה מניעה ומה אכיפה.

תמר זנדברג: במקום זה החלוקה פה תהיה סמים ואלכוהול, אלימות לחוד.

תמר זנדברג: יש לנו תחושה שיש פה איזה גמל שתכננה – איך אומרים את זה?

תמר זנדברג: סוס שתכננה וועדה, ובסוף הכניסו רק את מה שקיים.

תמר זנדברג: מבחינה מקצועית, רגע אני שואלת, יהיה פה איזשהו – איפה יבוא לידי ביטוי ערך מוסף או יתרון מקצועי, שאתם תוכלו לתת יותר טוב בצורה מאוחדת?

תמר זנדברג: אוקי, שש משרות שאולי היו כפולות חסכנו, זה לא דבר של מה בכך, אני לא מזלזלת באף שקל מכספי משלם המיסים.

<דני שחר: זה לא שש משרות, זה הרבה יותר, כי יש חוץ מזה – ברשות המקומית זה עוד שישים משרות שנחסכות.

תמר זנדברג: אבל שישים המשרות האלה גם קודם, הרי, רובן לא היו באמת כפולות.

תמר זנדברג: לרוב, כמו שאני הכרתי, תקן אותי אם אני טועה - - -

<דני שחר: לא, רובן היו כפולות.

תמר זנדברג: לרוב, היה בן אדם אחד שקיבל חצי משרה מפה וחצי משרה מפה.

<דני שחר: זה רק ברשויות הקטנות.

<דני שחר: ברשויות הגדולות, הייתה משרה מלאה פה ומשרה מלאה פה.

תמר זנדברג: בסדר, אבל זה מן הסתם רשויות שגם עכשיו יצטרכו יותר מבן אדם אחד, אם זה רשות גדולה אז לא יהיה אחד.

תמר זנדברג: בראשון לציון, סתם דוגמא, שזו עיר גדולה, או תל אביב או ירושלים, מן הסתם לא יהיה רק בן אדם אחד שיעשה את כל הדבר הזה, כי זה לא יספיק.

<דני שחר: ברור שמתחתיו יהיו אנשים- - -

תמר זנדברג: אז לא יהיה פה חסכון משמעותי בכסף.

תמר זנדברג: השאלה היא האם יהיה פה ערך מוסף משמעותי מבחינה מקצועית?

תמר זנדברג: האם הטיפול הזה, סתם לדוגמא, שאותו אדם ילך או יידע מה לעשות בחופש הגדול, לראות בני נוער, לזהות, גם התמכרויות, גם אלימות, כל הדברים האלה.

<דני שחר: אני חושב שלחלוטין יהיה ערך מוסף לזה שיש גוף אחד שמוביל תחום אחד.

<דני שחר: אגב, ככה זה קורה בהרבה מקומות.

<דני שחר: אחד שמתעסק בתחום מאוד – אגב, אני מכיר את זה טוב, כשאני מגיע לרשויות אני יושב עם כולם.

<דני שחר: כשהשר לצורך העניין מגיע לביקור, אז יש גם וגם.

<דני שחר: לכן, בהחלט, הסיפור של סמים ואלכוהול זה קודם כל נושא שלדעתי צריך לשים יותר על סדר היום, הוא לא מספיק על סדר היום ברמה המקומית, הלוקלית, לא ברמה הלאומית.

<דני שחר: לכן אני חושב שנכון יהיה לעבוד, לפחות בשלב הראשון, בשני גופים עם רכז אחד שמנהל את הכל.

<דני שחר: יש את הגוף המקצועי הזה ואת הגוף המקצועי השני ובסוף המטה הוא מטה משותף, בית הספר הוא בית ספר משותף, ההכשרות הן הכשרות משותפות.

תמר זנדברג: אוקי.

תמר זנדברג: עכשיו אני עוברת רגע בכל זאת לתחום שהוא ייחודי לסמים ואלכוהול כרגע, למרות שבעיניי, אני לא יודעת, יכול להיות שמבחינה מקצועית, גם לאלימות יש רקע של רווחה ואולי אפילו בריאות.

תמר זנדברג: בכל זאת, הוא כן ייחודי לסמים שזה מה שאנחנו קוראים היום: שיקום וטיפול.

תמר זנדברג: יש לנו כאן – לרשות הייתה המון, ועדיין, המון תחומי פעילות שחופפים גם עם המחלקה לטיפול בהתמכרויות במשרד הבריאות, וגם עם האגף – אתם אגף?

<קריאה: שירות.

תמר זנדברג: שירות, סליחה, אני בחיים לא אצליח ללמוד את השפה.

תמר זנדברג: גם עם השירות לטיפול בהתמכרויות של משרד הרווחה.

תמר זנדברג: זה אומר, מהדרגה הכי, זאת של טיפול ומכורים, ועד, כמובן, כפרי הגמילה, האשפוזיות וכולי.

תמר זנדברג: עד, וזה אולי המקום שכן לרשות היה ערך מוסף יותר משמעותי, זה בעצם פיתוח שירותים חדשים, שהם גם בתיאום עם התקדמות הידע המקצועי והמדעי בתחום הזה.

תמר זנדברג: למשל תחלואה כפולה, פתיחת מרפאות.

תמר זנדברג: למשל הנושא של התמכרות לתרופות מרשם, הנושא של התמכרויות שונות, סמים סינתטיים, סמי פיצוציות מה שנקרא, סמי אונס, כל הדברים האלה.

תמר זנדברג: איפה התחום הזה נכנס?

<דני שחר: אז אני אגיד לך.

<דני שחר: קודם כל, דיברתי על זה עם חגי.

<דני שחר: אחד הנושאים המרכזיים שאני רואה ברשות למלחמה בסמים, הם צריכים לאתר צורך או בעיה, לבנות לזה קודם כל מודל עם מחקר מלווה.

<דני שחר: צריך אולי לעשות פיילוט ולהוביל אותו איזשהו פרק זמן, ואחרי זה להעביר את זה לגוף הרלוונטי, אלא אם כן מחליטים להשאיר אצלנו.

<דני שחר: זה חלק מהדברים המרכזיים שאני רואה בתפקיד של האגף של חגי.

תמר זנדברג: כלומר, חגי, שהוא היה קודם ברשות וגם נשאר עכשיו, אחראי על תחום השיקום והטיפול.

תמר זנדברג: מבחינתך זה תת אגף בתוך האגף של סמים ואלכוהול, והוא אמור להצביע על הצרכים ולפתח את השירותים לפי הצורך בתחום הסמים והאלכוהול, בתיאום עם הרווחה והבריאות?

<דני שחר: לחלוטין כן.

תמר זנדברג: אוקי.

<דני שחר: אגב, כתפיסה, זה לא שונה בהרבה מעיר ללא אלימות.

<דני שחר: גם בעיר ללא אלימות מזהים צורך, ואני יכול לתת דוגמאות: זיהינו בעיה בערים מעורבות, סתם לדוגמה.

<דני שחר: זיהינו שם בעיה, העברנו החלטת ממשלה, עשינו את זה גם רוחבי.

<דני שחר: עשינו טיפול ועכשיו אנחנו נכנסים לפיילוט.

<דני שחר: פיילוט הוא מוגדר בזמן, עם מחקר מלווה.

<דני שחר: יושבת כאן סימונה – שם עשינו למשל בנושא חרדים, סתם דוגמה.

<דני שחר: ישבנו והחלטנו לעשות פיילוט בהתנהלות אחרת אל מול החרדים.

<דני שחר: עשינו פיילוט עם סימונה באשדוד, תקצבנו אותו, הפיילוט הצליח.

<דני שחר: בדקנו את זה כמובן עם נתונים ואמרנו: סימונה, מהרגע זה שלך ומתקציבך.

<דני שחר: אני לא טועה, נכון?

תמר זנדברג: ואתם מתקצבים את זה?

<קריאה: לא.

<דני שחר: את הפיילוט אני מתקצב.

<דני שחר: תקצבתי את הפיילוט.

תמר זנדברג: תקציב עירייה?

<דני שחר: לא.

<דני שחר: את הפיילוט אני מתקצב, יש תקציב לעיר ללא אלימות ולרשות למלחמה בסמים.

<דני שחר: מתוך התקציב הזה יכולים לקחת לנושא הזה, או במקרה הזה עיריית אשדוד, שהיא עירייה מאוד חזקה – אגב, לא רק חזקה משאבית, אלא באמת עירייה שהנושאים האלה הם על סדר היום - - -

תמר זנדברג: היינו שם, סיירנו, ראינו, מאוד התרשמנו.

<דני שחר: התהליך הזה יכול להיות, לצורך העניין, אל מול משרד ממשלתי אחר.

<דני שחר: אם מזהים איזושהי בעיה שנכונה למשרד הבריאות, צריך להעלות, לבנות פיילוט, מחקר מלווה שמבחינתי זה בסיס לכל מה שעושים.

<דני שחר: אם אין מחקר הפיילוט הזה לא רלוונטי.

<דני שחר: אחרי זה צריך להחליט.

תמר זנדברג: אוקי, תודה רבה על הסקירה.

תמר זנדברג: אני חושבת שפחות או יותר הבנו את התמונה מהזווית שלכם.

תמר זנדברג: אני רוצה שנעשה ככה: נשמע את אנשי הרשות היוצאת, המתחלפת, העוברת, לא יודעת מה.

תמר זנדברג: את האין פוט, מה שיש להם להגיד.

תמר זנדברג: אחר כך אני ארצה לשמוע רווחה ובריאות, איך אתם רואים.

תמר זנדברג: אני אתן לך, גם כמישהי שמה שנקרא מהשטח, המילה הזאת שתמיד אנחנו אוהבים פה, כאילו אנחנו באיזה מגדל שן וכל השאר הם בשטח.

תמר זנדברג: אז איך את רואה את זה מהזווית שלך, ואולי זה גם יכול להיות מודל לרשויות נוספות, באמת זה המקום לשבח את אשדוד כעיר שבאמת לקחה על עצמה את הנושא, שצריך להגיד שלא רבים רוצים לקחת אותו.

תמר זנדברג: זה נושא שלא נחמד ולא כיף לגעת בו.

תמר זנדברג: באמת כשהיינו אצלכם התרשמנו מאוד מהעבודה ומהמסירות, אז תודה.

תמר זנדברג: אז כן, אנשי הרשות.

תמר זנדברג: נתחיל ממך, איתן.

תמר זנדברג: חגי, יוסי, מי מכם שירצה.

<איתן גורני: אני אקצר בדבריי, שלא כמנהגי.

<איתן גורני: מה שאני רוצה לומר, ברגע שנפלה ההחלטה ונתקבל החוק, אז אפשרנו, ואנחנו צריכים לעבוד יחד עם מקימי הרשות החדשה.

<איתן גורני: אנחנו עוסקים כעת, דני, אני וכל האנשים שלנו, בלימוד והעברה של התפקיד.

<איתן גורני: אז אנחנו עכשיו בתקופה של לימוד, ונערכים לקראת הקטע שבו הדגל יעבור מהרשות הישנה לרשות החדשה.

<איתן גורני: הדברים הם בתהליך, כל התחומים בתהליך.

<איתן גורני: אנחנו יושבים ראשי האגפים, מנהלי תחומים, כל אחד מהם מציג את האגף, את המחלקה שלנו.

<איתן גורני: ישבנו היום, לדוגמה, עם רותי ועם משרד החוץ ודיברנו על כל נושא יחסי החוץ של הרשות, שזה דבר מאוד חשוב לנו.

<איתן גורני: חשוב גם שהוא יימשך.

<איתן גורני: ככה אנחנו עוסקים, נושא נושא, בשיתוף פעולה מלא משני הצדדים.

<איתן גורני: נושא כוח האדם, שמעתם מרונית, לא סגור עד הסוף, אבל הוא בדרך, הוא גם בדרך.

<איתן גורני: יש עוד בעיות ויש אנשים שטרם הוסדר סופית עניינם.

<איתן גורני: הרוב המוחלט, כן הוסדר סופית.

<איתן גורני: גם התפקידים וגם נושאי שכר.

<איתן גורני: זהו, על זה אין לי הרבה מה להוסיף, על מה שדני אמר.

<איתן גורני: זאת כי ההנהלה חדשה, הראות חדשה.

<איתן גורני: אני מקווה שכל הנושאים – אני רוצה להגיד לא מקווה, אני כמעט בטוח שכל הנושאים החשובים שלנו ימשיכו גם הלאה.

<איתן גורני: תודה.

תמר זנדברג: אוקי, תודה.

תמר זנדברג: חגי?

<חגי ברוש: אני חושב שדני הציג את הדברים בדיוק כמו הם, בסדר.

תמר זנדברג: אוקי, תודה.

תמר זנדברג: יוסי?

<יוסי הראל פיש: כן.

<יוסי הראל פיש: קודם כל, אני שמח להיות פה, ואני שמח לראות את האיחוד הזה מתחיל להתגבש עור וגידים יחד.

<יוסי הראל פיש: אני בתקווה ביחד עם כולם שהרשות החדשה תקום בצורה שהיא באמת רק תגדיל את היכולת שלנו לחולל שינוי לטובה באותם תחומים שהרשות הזו מופקדת עליהם.

<יוסי הראל פיש: דווקא אחד התחומים שהוא כן חובק את האלימות, הסמים והאלכוהול ביחד ומחבר ביניהם, ובאמת יכול לתת להם את הנופח המשמעותי ביותר לקידום, גם המדיניות הארצית בתחומים הללו.

<יוסי הראל פיש: התחום שיכול לחבר את התחומים הללו יחד זה התחום של המדע והמחקר, או מה שנקראevidence based.

<יוסי הראל פיש: אנחנו, ברשות אצלנו, שבע שנים פיתחנו את המערכת המאוד מורכבת הזו, שמאפשרת לנו בכל הרמות, גם ברמה הגבוהה ביותר של הכוונת המדיניות, לדעת לאיזה כיוונים צריך ללכת, איזה כיוונים הוכחו בעולם כיעילים ואפקטיביים.

<יוסי הראל פיש: איזה כיוונים הם כיוונים שאם את הולך בכיוון הזה, אז אתה עוסק גם באלימות, גם בסמים, גם באלכוהול וגם בכלל בהעצמה של בני נוער או של צעירים.

<יוסי הראל פיש: אלו ווקטורים שאתה יכול להיות מאוד יעיל, מבחינה תקציבית.

<יוסי הראל פיש: כשאתה עושה את הדברים האלה ביחד, אתה יודע ב- evidence based שזה מה שעובד.

<יוסי הראל פיש: את זה הצלחנו לעשות בצורה מאוד יפה.

<יוסי הראל פיש: דווקא החיבור עם אלימות לא נעשה עד היום בגלל אי היכולת המבנית, הארגונית של הממשלה.

<יוסי הראל פיש: זה היה מקום נפרד באקדמיה.

<יוסי הראל פיש: זה כן קורה, באקדמיה בעולם זה כן קורה.

<יוסי הראל פיש: אני חושב שדווקא החיבור הזה והרבדים השונים – יש את הרובד של הידע המדעי הכללי לגבי התחום, שבאמת מוביל את המדיניות.

<יוסי הראל פיש: יש את הידע לגבי אסטרטגיות של התערבות, לא תכניות התערבות ספציפיות.

<יוסי הראל פיש: לאחר מכן יש את המחקרים, מה שאתה קורא המחקרים המלווים או מחקרי הערכה, שהתכניות הספציפיות בשטח או היכולת ללכת לראש עיר ולהגיד לו: הנה המצב של העיר שלך, הנה הנתונים, ככה זה מופיע בהשוואה לארצי או בהשוואה לעיר שלך לפני שנתיים, או מה הצפי שלנו.

<יוסי הראל פיש: אלו הנקודות שדיגלנו לעצמנו בתור יעדים לעוד שנה, לעוד שנתיים.

<יוסי הראל פיש: אפשר לעבוד איתו גם ברמה הזו של ידע מדעי שמוביל את התהליך לאורך כל הדרך.

<יוסי הראל פיש: הרבדים הללו, גם ברובד הכללי, גם היכולת ללמוד ממדינות אחרות, מהניסיון שלהם, ולהיות מעורבים בספרות המדעית הבין-לאומית, להביא את הלמידה לכאן, לארץ, כמו שעשינו למשל עם המודל הפורטוגזי, ודברים אחרים.

<יוסי הראל פיש: כל הדברים הללו מתחברים ביחד במנגנון המדעי הזה.

<יוסי הראל פיש: המנגנון המדעי כולל את כל העולם הזה של האוכלוסייה, של העבודה, של המחקרים המדעיים הספציפיים ואת העבודה של המחקרים בשטח.

<יוסי הראל פיש: אני רואה בייחוד הזה, שכבר קרה וכבר רץ קדימה, מקום שבו אפשר לפרוח מבחינת בניית מערכת מדעית משומנת, שתיתן גיבוי – גם הכוונה וגם גיבוי לכל המדיניות הזה ולכל תהליך קבלת ההחלטות, ותהיה עם ידיים על השטח כל הזמן כדי לוודא שמה שאנחנו עושים באמת עובד, ולעזור לנו לעשות, בזמן אמת, צידודים ימינה ושמאלה, כדי לוודא שאנחנו הולכים לכיוון השגת היעדים בכל אחד מהתחומים שדיגלנו לעצמנו.

<יוסי הראל פיש: זה בעצם הדבר שעומד בבסיס, לפחות של הדיונים שלי עם דני ושל החבר'ה שמעורבים במחקר.

<יוסי הראל פיש: זאת התקווה שלי.

<דני שחר: רק ברשותך, מילה.

<דני שחר: אני בנושא הזה של המחקר זיהיתי איזה נושא שאנחנו חייבים להעמיק בו.

<דני שחר: מחקר, מבחינתי, זה תכנית עבודה.

<דני שחר: זאת אומרת, אם מציגים מחקר, והציגו שהיום השימוש באלכוהול וסמים הוא בכיתה ו', אני אומר מדברים שהציגו לי.

<דני שחר: אז אנחנו צריכים לעשות תכנית עבודה שהיא מכוונת לפי אוכלוסיית היעד, ולשם לכוון את תכניות העבודה שלנו.

<דני שחר: עוד דבר, בסוף הרמה שאנחנו צריכים להשפיע עליה, בסוף זו הרמה היישובית.

<דני שחר: כשאני מגיע לראש עיר, אני מציג את הנתונים של מה קורה בעיר, ביחס למה שקורה במדינת ישראל.

<דני שחר: אם אני עושה לו הרצאה של מה שקורה בעולם זה על הכיפק, ושמעתי באמת הרצאות מרתקות, אבל בסופו של דבר זה לא כלי.

<דני שחר: לכן, חלק מהדברים שאני צריך לחזק, זה אלף להפוך את זה לכלי עבודה.

<דני שחר: לחבר את המחקר לשטח ושם אני זיהיתי, לפחות במה שעשיתי עד עכשיו, פערים.

<דני שחר: צריך לראות איך הכלי הזה שנקרא מחקר הופך לתכנית עבודה, ודיברתי על זה עם יוסי.

<דני שחר: אני מניח שניכנס לזה מהר מאוד.

תמר זנדברג: בתחום הזה של מחקר, בדברים האחרים שהרשות עוסקת בהם: אלימות ושאר הדברים.

תמר זנדברג: יש לכם גוף פנימי, חיצוני?

<דני שחר: יש לנו מדען ראשי, זה גוף חזק מאוד במשרד.

תמר זנדברג: אוקי.

תמר זנדברג: המדען הראשי הוא של המשרד או של הרשות?

<דני שחר: של המשרד.

תמר זנדברג: אבל המדען הראשי של המשרד עוסק בהמון דברים.

תמר זנדברג: יש לכם תחום מחקר ייחודי לרשות?

<דני שחר: כן, כן.

<דני שחר: יש בתוך, בעיר ללא אלימות – אגב, זה גם נשמר.

<דני שחר: יהיה בתוך הרשות למלחמה בסמים – ואני לא מדבר כרגע על יוסי.

<דני שחר: יהיה להם אחד שיתעסק במחקר וסטטיסטיקות.

<דני שחר: יש אדם כזה מקביל, כי זה סוג של מחקר אחר, באגף המניעה.

<דני שחר: מבחינתי, זה צריך להיות משהו ברמה הרשותית.

<דני שחר: זאת אומרת שלכל מנהל מחוז כזה – כשאני בא לראש עיר, אני בא אליו עם נתונים.

<דני שחר: יותר מזה, הרבה פעמים אני יוזם, אני לא אגיד את שם העיר וכולי.

<דני שחר: באחת הערים החזקות בארץ זיהיתי שכל נושא תחושת הביטחון – אתה משקיע המון משאבים שם.

<דני שחר: הרשות למלחמה בסמים, עיר ללא אלימות, שיטור.

<דני שחר: הכל יש שם, טכנולוגיה, והם במקום מאוד נמוך בארץ בכל נושא תחושת הביטחון, דבר שאנחנו מחויבים להתעסק בו.

<דני שחר: אז אני הרבה פעמים יוזם פגישה עם ראש העיר עצמו, ואומר לו: אדוני אנחנו לא בכיוון, בוא נבנה תכנית מתאימה.

<דני שחר: זה חלק ממה שאני - - -

תמר זנדברג: אוקי, אבל רק תן לי רגע להרים איזה דגל פה.

תמר זנדברג: אני מבינה שבאמת הרשות, כמו שעבדה עד עכשיו בעיר ללא אלימות – ושוב, בקטע מסוים של הרשות למלחמה בסמים גם כן, היא עובדת מאוד מוכוונת רשות.

תמר זנדברג: כלומר, יש רשות מקומית, ברשות הזו צריך – או באמת מה שאשדוד עשו.

תמר זנדברג: ראשון עשתה את זה בצורה אחרת עם החברה העירונית.

תמר זנדברג: כל רשות עם איך שהיא, בסיוע של המשרד וזה באמת עוזר יותר לתחומים של מניעה, סיירות הורים, חינוך בבתי הספר, אולי קצת מחלקות רווחה פה ושם או פתרונות אחרים שיש בשיתוף מחלקת הרווחה של הרשות.

תמר זנדברג: אבל, אני מניחה שוב שגם בתחום האלימות, אבל אני לא מכירה אותו.

תמר זנדברג: בתחום הסמים והאלכוהול יש מגמות שהן לא תלויות רשות.

תמר זנדברג: סתם לדוגמה, אני אתן לך את הנושא שהיה בכותרות השבוע: התמכרות לתרופות מרשם.

תמר זנדברג: מגפה לאומית בארצות הברית, כבר הנשיא השני ששם את זה כמשהו מאוד – הנשיא אובמה דיבר על זה.

תמר זנדברג: עכשיו הנשיא טראמפ דיבר על זה ממש לאחרונה.

תמר זנדברג: יש לנו משרד הבריאות, עשינו כאן דיון, כמה דיונים בוועדה.

תמר זנדברג: משרד הבריאות עצמו מתחיל לאסוף על זה נתונים.

תמר זנדברג: חלק מהנתונים קשה – צריך אפילו לדעת מה צריך לחקור, כדי לדעת איזה מידע אנחנו צריכים להשיג.

תמר זנדברג: אני אתן לך דוגמה אחרת: תחלואה כפולה, שזה אנשים שסובלים מתחלואה נפשית והתמכרות לסמים.

תמר זנדברג: הם מצריכים טיפול הוליסטי, בריאות הנפש יחד עם מניעת סמים.

תמר זנדברג: נופלים בין הכיסאות הרבה פעמים וכולי.

תמר זנדברג: כאן, יש גם כן המון ידע שנצבר גם בעולם, ופה זה כן – זה לא סתם איזה, אתה יודע.

תמר זנדברג: מידע מהעולם זה לא איזה השתלמות, זה לא בשעות הפנאי איזה סמינר.

תמר זנדברג: זה הרבה פעמים גם כן כלי עבודה.

תמר זנדברג: או ידע מישראל, שצריך לאסוף אותו.

תמר זנדברג: עכשיו, אלו דברים שלרשות יש ערך מוסף בהם, כי היא מאגדת את כל מה שקשור לסמים ואלכוהול.

תמר זנדברג: שוב, אפשר להמשיך, סמי אונס, סמים שהרשות – אנחנו מאוד קידמנו שהרשות נכנסה לתחום של הבדיקות החדשות, לדוגמה.

תמר זנדברג: זה נושא מחקרי חדש.

תמר זנדברג: הם היו צריכים לדעת איפה יש בעולם בדיקות שיכולות להתאים, ולקדם ולעשות אותן.

תמר זנדברג: כל הדברים האלה הם לא תלויי רשויות מצד אחד, הם לא יפלו לך במרחבים האלה.

תמר זנדברג: מצד שני, אם הרשות לא תעשה אותם ולא יהיה- - -

<דני שחר: אנחנו לא חלוקים.

תמר זנדברג: אז הם לא יהיו.

<דני שחר: את לגמרי צודקת, אנחנו לא חלוקים.

<דני שחר: לא אמרתי שזה בא במקום.

<דני שחר: אמרתי, זה אגב נושא מאוד חזק.

<דני שחר: יוסי הראל עושה עבודה מצוינת בתחום הזה, זה נושא חזק.

<דני שחר: הנושא שאני דיברתי, אני מזהה איזושהי נקודת חולשה – אגב, אתה יכול לזהות בתוך רשות.

<דני שחר: סתם לדוגמה, היה עכשיו פרסום בעיתון, יצא לי לדבר איתם על אותם חבר'ה – זה קשור ולא קשור.

<דני שחר: אותם חבר'ה שבמסגרת טיול שואה של בית הספר בפולין, קנו, עשו סחר, עישנו וכולי.

<דני שחר: אז אני מצפה שהרשות תתעסק בזה.

<דני שחר: אני לא אמרתי שהפעילות ברשות היא על חשבון הפעילות הבין לאומית, זה נושא מאוד חזק ברשות.

<דני שחר: יוסי מוביל את זה כבר שנים בצורה מבורכת.

תמר זנדברג: לא, זה לאו דווקא בין לאומית.

תמר זנדברג: זה ידע, קידום הידע והמחקר בתחום מניעת התמכרויות.

תמר זנדברג: סתם לדוגמה, אני לא יודעת, גם משרד הבריאות מוביל – הולכים בשנים האחרונות, עוברים לגישה של:

תמר זנדברג: harm redaction למשל.

תמר זנדברג: מתוך איזושהי הבנה שאפשר להמשיך להילחם במכור עד מחר, לאסור אותו, לכלוא אותו ולעצור אותו.

תמר זנדברג: זה לא ירפא את המחלה שיש לו, שהיא מצריכה טיפול מתחום אחר.

תמר זנדברג: איך אנחנו נדע את הדברים האלה?

<דני שחר: אני לגמרי, את משכנעת את המשוכנע.

תמר זנדברג: לא, אני שואלת איך אתה רואה את זה משתלב בתוך הפלטפורמה הזו שאתה עכשיו מציג?

<דני שחר: קודם כל, זה לא חייב – יש את כל מה שקורה בעולם ואת המגמות בעולם וכולי.

<דני שחר: צריך לראות איך מה שקורה בעולם – האם אנחנו בתוך התהליך, מחוץ לתהליך, איפה אנחנו בהשוואה למה שקורה בעולם.

<דני שחר: זה דבר אחד.

<דני שחר: בסופו של דבר, אני גם מצפה שנדע מה קורה, לנתח תופעות כאלה ברשויות.

<דני שחר: הייתי גם סמנכ"ל ומנכ"ל, אני מכיר את הצד של הרשות.

<דני שחר: ברשות, המידע הזה הוא חסר.

<דני שחר: זאת אומרת שאם אני בא לעיר מסוימת, ואני אומר לה שבעולם קורה א', ב', ג', ד', מדינת ישראל ביחס לעולם בכל הנושאים- - -

תמר זנדברג: הבנתי.

תמר זנדברג: כלומר, אתה זיהית חוסר במידע של מחקר רשותי, על הרשות הספציפית.

תמר זנדברג: שאתה תוכל להציג לראש העיר נתונים, מה קורה בעיר שלו.

<דני שחר: לגמרי.

תמר זנדברג: אוקי, מצוין.

תמר זנדברג: עוד משהו יוסי?

<יוסי הראל פיש: לא, אני פשוט שמח שהולכים בכיוון הזה, של באמת לחבר.

<יוסי הראל פיש: אני רק אגיד משפט אחרון.

<יוסי הראל פיש: אני רואה הפרדה בין הצורך האסטרטגי והצורך הטקטי.

<יוסי הראל פיש: הצורך האסטרטגי זה למדיניות הארצית, והדברים שאת דיברת עליהם זה דברים שכל הזמן צריך להסתכל עליהם ברמה הארצית.

<יוסי הראל פיש: הדברים הטקטיים זה מה שקשור ברשויות עצמן, שאתה נמצא שם בפנים ואוסף את המידע לצורך העבודה עצמה, היום-יומית.

תמר זנדברג: אוקי.

תמר זנדברג: עוד מישהו מהרשות?

תמר זנדברג: אתי, רות, רוצות להוסיף משהו?

תמר זנדברג: יש כאן שתי נשים מהרשות, שתיהן יושבות מאחורה ולא מדברות.

תמר זנדברג: רק הגברים מהרשות ייצגו אתכן.

תמר זנדברג: למה זה?

<יוסי הראל פיש: אני מחובר לצד הנשי שלי היום.

תמר זנדברג: זה לא תירוץ, זה לא הופך אותך לאישה שדיברה ויושבת מאחורה.

תמר זנדברג: זה לא אליכן אישית, זה פשוט אופייני.

תמר זנדברג: לכן אני רוצה לעודד אתכן להתקרב לשולחן ולדבר, לא רק שגברים ידברו בשמכן.

תמר זנדברג: הנה, יש פה מקום.

תמר זנדברג: טוב, אוקי.

תמר זנדברג: אני עוברת למשרדי הרווחה והבריאות.

תמר זנדברג: חנה, פאולה?

<פאולה רושקה: אני קודם כל מברכת על ההצגה של התכנית החדשה.

<פאולה רושקה: אני מאוד מקווה שנוכל באמת לקדם יחד את הדברים, כפי שקידמנו עד עכשיו.

<פאולה רושקה: הנושא של הטיפול ושיקום זה נושא חשוב, אבל גם כן הכשרות של אנשי מקצוע.

<פאולה רושקה: לכן אני רוצה להבין, אתה דיברת על בית הספר, אבל מה לגבי הכשרות בתחום בריאות, גם זה ייכלל שם?

<דני שחר: בהחלט.

<דני שחר: קודם כל, היום בבית הספר שאני מנהל אותו, יש לנו הכשרות משותפות עם משרד החינוך.

<דני שחר: פחות עם הבריאות כי זה פחות רלוונטי.

<דני שחר: יש לנו הכשרות עם משרד הרווחה – אמרתי, אני מניח שאם יש הכשרות, היום – לא מניח, אני יודע מהדו שיח שיש לי עם אנשים.

<דני שחר: ההכשרות האלה יימשכו.

<דני שחר: להפך, אני חושב שהכיוון שאנחנו הולכים בנושא ההכשרות – עוד מעט יהיה מישהו שיהפוך את זה לתכנית וכולי.

<דני שחר: הוא יהיה הרבה יותר רחב, יכניס את כל התחומים.

<דני שחר: בסופו של דבר יש מנהל שהוא חייב ידע מאוד רחב, זה לא ידע ספציפי רק בתחום הטכנולוגיה או רק בתחום הסמים וכולי.

<דני שחר: אגב, יש קשר.

<דני שחר: אני הייתי בישיבת הוועד המנהל לפני שבוע או שבועיים, הייתה פרידה מאנדל.

<דני שחר: המשפט האחרון ששמעתי מיוסי הראל, זה על הקשר בין אלימות לסמים ואלכוהול.

<דני שחר: אמרתי לו – נכון?

<דני שחר: אני לא טועה.

<דני שחר: הנה הסיבה למה צריך לעשות את האיחוד, כי יש קשר בין הדברים.

<דני שחר: לכן להפך, אני חושב שמרכז ההכשרות החדש, כמו שהוא ייבנה, גם הרעיון הוא לחבר אותו לאקדמיה.

<דני שחר: הוא ייתן מענה הרבה יותר טוב לכולם.

<פאולה רושקה: זה מאוד חשוב.

<פאולה רושקה: עכשיו לגבי המחקר גם, דיברתם על מחקר יותר ברמה המקומית ושל לבחון האם באמת ההתערבויות הן יעילות, כדי לדעת אם להמשיך.

<פאולה רושקה: אבל באמת כמו שגם היא הזכירה, העניין ברמה הלאומית, מחקרים בכיוון טיפולים חדשים, התערבויות חדשות, הבנה בתחום המוח ואיך הידע הזה משפיע על השימוש בסמים, על אלימות, על זה.

<פאולה רושקה: זה יהיה עדיין אצלכם?

<דני שחר: זו הכוונה, כן.

<דני שחר: זה גם מה שאמרתי בפירוש.

<פאולה רושקה: אני שואלת כי זה מאוד חשוב.

<דני שחר: אני חוזר ואומר.

<דני שחר: כל תופעה שהיא רלוונטית, שנזהה אותה, התפקיד של חגי הוא א' כל לזהות אותה, ב' לבנות איזה תכנית מלווה במחקר, לעשות על זה פיילוט.

<דני שחר: הצלחנו, מעבירים אליכם או ממשיכים אנחנו.

תמר זנדברג: רגע, פאולה, את מעורבת בתור ראש המחלקה להתמכרויות במשרד הבריאות.

תמר זנדברג: משרד הבריאות, יש לו תפקיד מאוד משמעותי בתחום הזה של מניעת התמכרויות, או בכלל טיפול בהתמכרויות.

תמר זנדברג: את מלווה את תהליך ההקמה הזה?

<פאולה רושקה: עוד לא- - -

<דני שחר: זה חלק מהתהליך.

<דני שחר: אנחנו בתהליך של מפגשים עם כל השותפים.

<דני שחר: סך הכל אנחנו פחות מחודש באירוע הזה וכולי, זה חלק מהתכנית.

<דני שחר: אנחנו ניפגש עם – אותך אני מכיר מהוועדות, נכון?

<דני שחר: כי יש לנו קשר טוב עם המשרדים הרלוונטיים.

תמר זנדברג: אוקי.

תמר זנדברג: קרן מייצגת את משרד החינוך.

תמר זנדברג: בריאות, תראה – ותכף נשמע את רווחה, אבל גם ספציפית אני כן רוצה לשים דגש על משרד הבריאות, עוד לפני שנעבור לרווחה.

תמר זנדברג: משרד הבריאות הוא מאוד משמעותי בתחום של התמכרויות.

תמר זנדברג: גם כי – בכל דבר, החל מהאשפוזיות שהוא מפעיל טכנית.

תמר זנדברג: אפילו כשאתה הולך ליישובים או למקומות שבהם יש מתקנים, משרד הבריאות מפעיל בעצם את הטיפול הראשוני מאוד.

תמר זנדברג: דבר שני, בתחום הפיתוח, ככל שאנחנו נסתכל על טיפול בהתמכרויות כתחום שלקוח מתוך מערך בריאות הנפש, לצורך העניין, אז זה דבר שמאוד חשוב להטמיע אותו כבר מהשלב הראשוני.

תמר זנדברג: זה דבר שהוא חשוב לכם כבר להתחלה, זה לא עתידי.

<דני שחר: אני איזום פגישה מהירה מאוד עם פעולה, כי האמת היא שהייתי אצל מנכ"ל משרד הבריאות, והוא נתן לי שם אחר.

<דני שחר: אני מבין שאת הכתובת ואנחנו נקבע- - -

תמר זנדברג: טל ברגמן?

<דני שחר: אני לא זוכר את השם, אבל לא פאולה.

<דני שחר: פאולה לא הייתי שוכח את השם.

<דני שחר: אנחנו נקבע מהר מאוד פגישה איתך.

<פאולה רושקה: זה בעצם מי שעוסק בזה, זו אני, מה לעשות.

תמר זנדברג: אוקי, טוב.

תמר זנדברג: פאולה סיימת?

<פאולה רושקה: כן, אני מקווה שאנחנו נצליח.

<פאולה רושקה: עוד דבר מאוד חשוב, אפרופו אלימות.

<פאולה רושקה: לאלימות יש הרבה קשרים גם לבריאות הנפש, ולכן תחלואה כפולה.

<פאולה רושקה: גם לסמים.

<פאולה רושקה: גם המחקרים שעוסקים במוח והשפעה של הסמים על אלימות ועל ההתנהגות, זה חובה שאנחנו נחבור יחד.

<פאולה רושקה: אפרופו על הקשר בין סמים ואלימות, צריך להדק אותו יותר.

<פאולה רושקה: אני צריכה לומר שבזמנו רציתי ליצור קשר עם עיר ללא אלימות ולעשות אתכם משהו, אבל לא כל כך הלך לי.

<פאולה רושקה: אני מקווה שהפעם זה יסתדר, כי זה מאוד חשוב לחבר.

תמר זנדברג: אוקי, אחלה, תודה.

תמר זנדברג: חנה, משרד הרווחה?

<חנה אמסלם: ברמה האישית לא הייתה פגישה, עד כמה שאני יודעת, גם לא עם מנהל השירות לטיפול בהתמכרויות.

<חנה אמסלם: כמו שהצגתי את הצד הבריאותי של המכור, אז הצד הסוציאלי הוא לא פחות חשוב ומשמעותי, אם לא – כי שם הטיפול המהותי.

<חנה אמסלם: חגי מכיר יותר טוב את שיתופי הפעולה.

<חנה אמסלם: אני מאוד מקווה – מה שאני רוצה להגיד, שבאמת לא יהיה פה בזבוז משאבים, אלא איגום משאבים.

<חנה אמסלם: זאת משום שכמו שהבריאות, וכמו שאתה אומר שאתה מזהה או שחגי מזהה, אז גם במשרד הרווחה ובוודאי בשירות לטיפול בהתמכרויות, ששם אני עובדת – לא מדברת על אלימות כרגע.

<חנה אמסלם: יש זיהוי מגמות, יש כתיבת מדיניות, יש מעט מאוד מחקר לטעמי, וצריך יותר ומפה יהיה אפשר לחבור ולהתוות דרכי טיפול עדכניות בארץ ובעולם שקיימות.

<חנה אמסלם: העבודה נעשית, אז אני רק מקווה שזה באמת לא ייפול בין הכיסאות, או לחילופין לא יהיה בזבוז משאבים כי אנחנו עושים עבודה חופפת.

<חנה אמסלם: הנכון הוא באמת לשים דגש על שיתופי פעולה בעיניי.

תמר זנדברג: אוקי.

תמר זנדברג: תראה, שוב, בתפיסה שלנו, של הוועדה, וכמו שראינו במהלך העבודה כאן, אני לא רואה את זה כעבודה חופפת או - - -

<חנה אמסלם: אמרתי שזה לא יקרה, כי זה נכון אם יהיה איגום משאבים, זה יהיה רק לטובת המטופלים בסופו של דבר.

<חנה אמסלם: שלושה משרדים יאגדו משאבים, אין לי ספק שזה יהיה לטובת העניין.

תמר זנדברג: לא, בסדר גמור.

תמר זנדברג: איפה שאפשר לעבוד – אבל מהבחינה המקצועית, גם לכם היה שיתוף פעולה מאוד טוב והדוק עם הרשות, שנתנה ערך מוסף והוסיפה דווקא בתחומים האלה של השיקום והטיפול למשרד הבריאות- - -

<חנה אמסלם: צריך להמשיך ולהעצים את זה אפילו עוד.

תמר זנדברג: בדיוק.

תמר זנדברג: אנחנו כן היינו מצפים מהרשות הזאת, בדיוק כמו שהם עושים עם רשויות מקומיות, לעשות עם משרדי הממשלה האלה.

תמר זנדברג: אם המודל הזה יוכל – שהם באים, יוזמים, מציעים תכניות ואתם - - -

<דני שחר: יש לנו מודל מצוין.

<דני שחר: העבודה שלנו – לא איתה, אבל עם משרד הרווחה ועם משרד החינוך, היא מצוינת.

<דני שחר: אגב, זה הכל, אפילו יש אמנה כתובה שמגדירה בדיוק את הסמכויות, כי בסוף אנחנו נכנסים לבתי הספר.

<דני שחר: למשל, משרדי הרווחה וכולי.

<דני שחר: לכן אין שום סיבה שעכשיו נעמיק בתחומים האלה.

<דני שחר: מבחינתנו, משרד הבריאות זה מקום שאנחנו לא היינו שם.

<דני שחר: אני מדבר על עיר ללא אלימות, מצילה וכל הגופים האלה, ואת זה נלמד.

<דני שחר: לכן, שיתוף הפעולה, לדעתי, הוא רק יהיה יותר טוב, כי עכשיו - - -

תמר זנדברג: גם עם משרד הרווחה, אתם תגלו שתחומים של שיתופי פעולה שלא היו לכם עד עכשיו- - -

<דני שחר: לחלוטין.

תמר זנדברג: כי מניעת אלימות זה משהו קצת אחר- - -

<דני שחר: זה מה שאמרתי.

תמר זנדברג: הקשר בין סמים לאלימות קיים במקומות מסוימים, אבל לתפיסתנו הוא לא עומד במוקד הצורך.

תמר זנדברג: אני אגיד את זה אחרת.

תמר זנדברג: הצורך שלנו לטפל בהתמכרויות לא נובע רק, ואפילו בדגש לא, מהצורך של החברה להימנע מאלימות.

תמר זנדברג: זה לא בגלל שהמכור גורם לאלימות ואז נוצר איזשהו "מטרד חברתי".

תמר זנדברג: הוא נובע מאחריות שלנו קודם כל למכור, למשפחתו, לקהילתו.

תמר זנדברג: זאת בגלל הוא קורבן של מחלה או של נסיבות סוציאליות.

תמר זנדברג: לכן, יש לנו אחריות כמדינה, כחברה.

תמר זנדברג: זו החוליה החלשה מבחינתנו כחברה.

תמר זנדברג: משרד הרווחה הוא זה – מה שאני אומרת, אתה תיתקל בעולם תוכן קצת שונה – מאוד שונה ממה שהכרתם עד עכשיו, כי עד היום אתם עבדתם עם דגש על: מה הקהילה צריכה למנוע מעצמה לראות, לשמוע ו"לסבול ממנו" במרחב הציבורי.

תמר זנדברג: פה יש לנו דגש קודם כל על המטופל ואיך אנחנו מממשים את האחריות שלנו כחברה, לחלשים שבנו.

תמר זנדברג: בין היתר, זה אנשים שהם מכורים או סובלים או חולים בהתמכרות.

תמר זנדברג: לכן, גם אם עבדתם עד היום עם משרד הרווחה בתחומים מסוימים, זה יהיה שונה מאוד בתחום הזה.

<דני שחר: א' נכון, כל מה שאמרתי הוא שיש לנו שיתוף פעולה של שנים- - -

תמר זנדברג: ארגוני, אתה מתכוון.

<דני שחר: עכשיו זה רק להרחיב אותו טיפה.

<יוסי הראל פיש: יש תחום של שיתוף פעולה עם משרד הבריאות ומשרד הרווחה, שבנינו אותו במשך השנים האחרונות בתחום של איגום המשאבים – הנתונים המדעיים, למערכת ניטור לאומית של סמים ואלכוהול.

<יוסי הראל פיש: שיתוף פעולה יוצא מן הכלל, עד אחרון מקומות הטיפול בארץ, ובין אם זה מקומות טיפול מחוץ לאשפוז, בין אם בתוך אשפוז.

<יוסי הראל פיש: כל המידע מתרכז במקום אחד, והנתונים מגיעים ממשרד הרווחה וממשרד הבריאות אלינו.

<יוסי הראל פיש: עשינו פעמיים ימי עיון משותפים שלנו, כדי ללמוד את המתודולוגיות.

<יוסי הראל פיש: שיתוף הפעולה הזה יוצא מן הכלל.

<יוסי הראל פיש: בכלל, כל הנושא הזה של מערכת הניטור הלאומית.

<יוסי הראל פיש: זה דבר שימשיך הלאה.

<יוסי הראל פיש: כלומר, אנחנו רוצים לוודא שהסיפור הזה ימשיך.

<יוסי הראל פיש: אנחנו מכניסים גם מתודולוגיות חדשות לצד הממוחשב, כך שזה יוצא מן הכלל.

תמר זנדברג: אוקי, תודה.

<יוסי הראל פיש: אני רוצה רק – כיוון שאנחנו מדברים על – להגיד תודה רבה לשני המשרדים הללו על שיתוף פעולה יוצא מן הכלל במשך השנים, ממש.

<יוסי הראל פיש: כולל גם משרד החינוך.

תמר זנדברג: אוקי, תודה.

תמר זנדברג: קרן, משרד החינוך, רוצה לומר משהו?

<קרן רוט איטח: אני אומר שמבחינת משרד החינוך, האחריות שלנו על תכניות ועל מה שקורה בכל מה שקשור לתלמידים – אפרופו מה שציינת כאן דני.

<קרן רוט איטח: קודם כל ברכות על כניסתך לתפקיד.

<קרן רוט איטח: האחריות של משרד החינוך היא לגבי תכניות המניעה וגם לגבי טיפול בתלמידים שמעורבים בשימוש בסמים, כמובן בשיתוף פעולה עם משרד הבריאות ומשרד הרווחה.

<קרן רוט איטח: אני רוצה לקוות ששיתופי הפעולה המצוינים שהיו לנו עם הרשות ימשיכו גם עם הרשות החדשה בבניית אסטרטגיה ופחות בכניסה לתוך בתי הספר, כי זה באמת תחום האחריות שלנו.

<קרן רוט איטח: אנחנו עבדנו עם מסמך אסטרטגיה בשיתופי הפעולה עם הרשות למלחמה בסמים.

<קרן רוט איטח: אני מניחה שנצטרך להתאים את המסמך לרשות החדשה.

<קרן רוט איטח: שיהיה לנו בהצלחה לטובת הילדים שלנו.

תמר זנדברג: תודה.

תמר זנדברג: סימונה?

תמר זנדברג: בבקשה.

<סימונה מורלי: ברכותיי לדני על המינוי ועל השלב המתקדם שנמצאים עכשיו.

<סימונה מורלי: אפרופו שטח, אז – באמת מייצגת את השטח, ואני רוצה רק לחדד שני דברים.

<סימונה מורלי: השטח הוא לא רק מבחינת התפקיד בעיר, הוא גם אסטרטג תורתי, והוא מוביל דעה בתחום.

<סימונה מורלי: הוא שם על סדר היום הציבורי של העיר את הנושאים.

<סימונה מורלי: לראייה, כל הנושא של סמי הפיצוצייה אנחנו העלנו בעקבות פעילות של הרשות הלאומית.

<סימונה מורלי: אנחנו העלנו בעקבות פעילות של הרשות הלאומית, אנחנו העלנו על סדר היום.

<סימונה מורלי: זה נכנס לתוך המועצה עד כדי מצב של חקיקה במועצת העיר על הנושא של סמי פיצוציות.

<סימונה מורלי: אז זה פעם אחת נושא של הובלה של דברים, ועכשיו נושא של תרופות ממכרות.

<סימונה מורלי: אנחנו נשים את זה על סדר היום בוועדה שאותה אני מובילה, על מנת להביא למודעות ותודעה ציבורית בעיר אשדוד.

<סימונה מורלי: אז זאת פעם אחת שבאמת אני מאוד אשמח ואני שמחה לשמוע שהוא צריך להיות מצד אחד מלווה במערכי – מצד אחד במערך הדרכה, ומצד שני מלווה במחקר שטח שמתבסס בוודאי על נתונים כלל עולמיים מבוססים, שאיתם אנחנו נוכל להוביל דעה ברמה העירונית.

<סימונה מורלי: זה מחד.

<סימונה מורלי: מאידך, אני רוצה לבשר ולומר – ודני באמת ביקר גם אצלי בשבוע שעבר, שהשטח לא עושה הפרדה בין עיר ללא אלימות לבין הרשות למלחמה בסמים.

<סימונה מורלי: זאת אומרת, השטח, אם יש מאתר ואם יש רכז מוגנות, אם יש רכז חברתי בשטח, מבחינתנו זה מתכלל פעילות סוציאלית.

<סימונה מורלי: זאת אומרת, אותו נער שנמצא בפארק וסיירת הורים מזהה אותו, אנחנו אחר כך בפעילות שעושים איתו, אנחנו מנתבים אותו לטיפול במניעת אלימות, או לטיפול בנושא של התמכרות או שימוש לרעה בסמים.

<סימונה מורלי: השטח כבר עובד במתכונת הזו.

<סימונה מורלי: לכן, קצת הופתעתי לא לטובה שקצת as is זה עובר בדגש על המניעה.

<סימונה מורלי: אם המניעה נשארת, רק עיר ללא אלימות, ולא נכנסת בשזירה של מלחמה בסמים ואלכוהול או במאבק בתוכן המניעתי, נראה לי שיש פה טיפה פספוס- - -

<חגי ברוש: יהיה אגף סמים ואלכוהול.

<סימונה מורלי: כן, אבל הוא לא שזור כמניעה בעיר ללא אלימות.

<סימונה מורלי: בוא נקרא לילד בשמו, תהיה מניעה כאן ותהיה מניעה שם.

<סימונה מורלי: אז אני בתפיסה שלי העירונית, אני כבר עובדת בשטח בצורה כזאת.

<סימונה מורלי: היה נכון ביותר לשזור את זה, וצריך לחשוב על זה.

<סימונה מורלי: זו דעתי האישית.

<סימונה מורלי: בנוסף, טיפול ושיקום.

<סימונה מורלי: גם משרד הרווחה וגם – אנחנו עובדים בקווים מאוד קצרים.

<סימונה מורלי: זאת אומרת, חגי, אנוכי ופאולה מדברים, כי יש לנו יחידות שעובדות בשטח, אם זה תחלואה כפולה, אם זה אשפוזים בקווים קצרים, מעלים בעיות בשטח שעולות על פתחנו, כולל קונפליקטים שנמצאים ברמת התפעול ונהלים, בין שהם לעיתים לא מגובשים במשרד הרווחה למשרד הבריאות.

<סימונה מורלי: למשל, נושא של תחלואה כפולה.

<סימונה מורלי: למה צריך כפל אישור כשמלוא התקציב ומלוא הפיקוח הוא של משרד הבריאות?

<סימונה מורלי: אז אנחנו בשטח לפעמים- - -

<חגי ברוש: רישיון, זה לא אישור.

<סימונה מורלי: מבחינת רישיון.

<סימונה מורלי: אז דוגמה שיצאה מהשטח כלפי מעלה, וזה דברים שצריכים ברמת ה- - -

תמר זנדברג: יש דברים שהם ברמת חקיקה, בהתייחסותך לעניין הספציפי הזה.

תמר זנדברג: יש חוק וניסיון.

<סימונה מורלי: אוקי, אז אני חושבת שאם זה יהיה יותר בשיתופי פעולה ומדיניות חוצה משרדים, אז השטח – יהיה יותר קל להביא את זה לידי יישום.

<סימונה מורלי: אנחנו עובדים גם בנושא של מזעור נזקים בעיר, כולל מענים.

<סימונה מורלי: אנחנו עובדים בשיתוף פעולה מלא עם האכיפה בעיר, גם אם זה השיתוף עם המשטרה.

<סימונה מורלי: לשמחתי הרבה בנושא של תחושת הביטחון האישי בעיר אשדוד הוא בין הגבוהים בארץ.

<סימונה מורלי: אני חושבת שזה גם במענה שאנחנו נותנים לאותה אוכלוסייה שיתרה מזלה הרע והם חולים, אז אנחנו נותנים להם פעילות מקדימה שהיא לאו דווקא בין משרדית כמו הנושא של השמה תעסוקתית, שיקום, טיפול, שאנחנו מזהים.

<סימונה מורלי: גם אם יש יחידה אמבולטורית שלמה של משרד הבריאות, אנחנו נכנסים שם עם נושא שהעיר מתקצבת, עם נושא של טיפול, נושא של העצמה, נושא של שיח נשי, על מנת לקדם ולמזער את אותו נזק.

<סימונה מורלי: הלוואי שהמהלך הזה יצליח ויביא את הערך המוסף ממה שהיה עד עכשיו, של שניים.

<סימונה מורלי: שקידום של השניים ייתן יותר מסך חלקיו.

<סימונה מורלי: הציפייה של השטח היא גם מחד הגדלת תקציבים לאור החיסכון – כן שישה תקנים, לא שישה תקנים – אבל גם מצד אחד חיסכון.

<סימונה מורלי: גם החיסכון יבוא לידיי ביטוי בהדרכות, במערכים, בקיטים משולבים שירדו אלינו מלמעלה למטה מלווי מחקרים, שזה יקל עלינו את העשייה.

תמר זנדברג: אוקי.

תמר זנדברג: אני מאוד ממליצה לכם לבקר באשדוד כדוגמה- - -

<דני שחר: לפני שבוע באתי ללמוד את המודל האשדודי.

תמר זנדברג: נהדר, אז יפה מאוד.

תמר זנדברג: אנחנו היינו, הוועדה, ומאוד התרשמנו.

תמר זנדברג: אוקי איילה, רצית רשות דיבור?

תמר זנדברג: בבקשה.

<איילה סמית: שמי איילה, אני מישראל אומרת לא לסמים.

<איילה סמית: זאת עמותה שמשתייכת לעמותה בין לאומית שנקראת drug free world.

<איילה סמית: אנחנו עוסקים בחינוך ובהפצה של נתונים אמתיים על סמים.

<איילה סמית: זה התחום שלנו.

<איילה סמית: אנחנו עושים את זה בשלושה אופנים.

<איילה סמית: יש לנו אתר, האתר הזה מתורגם לעשרים ואחת שפות.

<איילה סמית: כל החומרים באתר ניתנים להורדה בכל צורה אפשרית, כדי שכל מי שמעוניין להשתמש בידע הזה ולהעביר אותו הלאה יוכל.

<איילה סמית: אנחנו מחלקים חוברות על סמים ספציפיים עם ידע ברור, בערך ארבעה עשר סוגי סמים.

<איילה סמית: בנוסף, אנחנו מעבירים הרצאות בהתנדבות.

<איילה סמית: אנחנו גם מחלקים ערכות של קיט, שאלו מכשירים לאנשים שרוצים לקבל הכשרה כדי להיות מרצים.

<איילה סמית: זה יכול להיות כל אדם ממורים, אנשי אכיפת חוק, אנשי רפואה, תנועות נוער.

<איילה סמית: בקיצור, כל בן אדם שרוצה ללמוד איך להכשיר ולהעביר את הידע על סמים, אנחנו נותנים את הידע הזה.

<איילה סמית: רק כדי לתת קצת סדרי גודל, אנחנו עד היום חילקנו למעלה מחמישים ושש מיליון חוברות בעולם.

<איילה סמית: אנחנו פועלים בערך ב-180 מדינות וסרטוני הפרסומת שלנו פורסמו כבר במעל מחמש מאות ערוצי טלוויזיה שונים.

<איילה סמית: אז אנחנו מוטים, שוב, בנושא החינוך.

<איילה סמית: לאור השינויים שהשר ארדן עושה – ואנחנו באמת זקוקים לשינוי ולחיזוק, כי המצב לא טוב.

<איילה סמית: יש גם מגמה עולמית של עלייה בצריכת סמים, ראינו את טראמפ, כמו שתמר אמרה, הוא הכריז על מצב חירום לאומי.

<איילה סמית: גם אצלנו פה בארץ, אני חושבת שאנחנו במצב הקשה ביותר בהיסטוריה שלנו מבחינת חשיפת הנוער לסמים ולאלכוהול.

<איילה סמית: רק רציתי להדגיש שוב את נושא החינוך.

<איילה סמית: אני חושבת שאם אנחנו רוצים להגיע ליעד שבו נוער, ילדים וחיילים לא ישתמשו בסמים, זה היעד הראשון שלנו, וכמובן גם מבוגרים.

<איילה סמית: אנחנו לא מוותרים עליהם.

<איילה סמית: האמצעים זה קודם כל ולפני הכל חינוך, שיקום של תפיסת המסוכנות.

<איילה סמית: אחת מהדרכים זה הגברת האכיפה.

<איילה סמית: אני חושבת שעוד אלמנט שצריך להסתכל עליו זה יצירת תדמית פסולה לאנשים שצורכים סמים.

<איילה סמית: תמונות של לפני ואחרי, על מה זה גורם ברמה הפיזית לבן אדם, לזיכרון, לאינטליגנציה, דברים כאלה.

<איילה סמית: יש את הצד ההפך, יש את הצד של שיקום תדמית חיובית טובה לכל אותם בני נוער שלא צורכים סמים, ואת זה אפשר לעשות על ידי קמפיינים עם ספורטאים, דוגמניות, שחקני קולנוע, כל מיני סלוגנים ודברים כאלה.

<איילה סמית: בנוסף מניעה ככל שניתן של חשיפה של בני נוער למה שאני קוראת: שיווק עקיף של סמים, דרך המדיה והרשתות.

<איילה סמית: אני כן חושבת שאנחנו יכולים לעשות את השינוי.

<איילה סמית: אני חושב שכדאי וטוב, זו התחלה חדשה.

<איילה סמית: צריך לשים שוב את הדגש, כי בהחלט אנחנו במגמה גם עולמית וגם פה בארץ קשה מנשוא.

<איילה סמית: עכשיו זה הזמן הנכון לפעול בכל הכוח.

<איילה סמית: אני רוצה לברך אתכם ולאחל המון בהצלחה.

<איילה סמית: כמובן שצריך עזרה ורוצים אותה, אנחנו פה.

תמר זנדברג: אוקי, תודה.

תמר זנדברג: אלא אם יש עוד מישהו שרוצה להוסיף, אני חושבת שאנחנו נסכם את הדיון.

תמר זנדברג: כאמור, הוועדה מלווה את הנושא מיום ההודעה למעשה על הסגירה ועל הכוונה, ועד היום שזה למעשה כבר יוצא לדרך וקורה.

תמר זנדברג: אנחנו מתרשמים שיש דברים שבהם שיתוף הפעולה, האיגום והמעבר הזה מתנהל בצורה טובה וחלקה, ואולי אפילו יביא תוצאות טובות יותר ממה שהיה קודם.

תמר זנדברג: יש תחומים שבהם זה נראה לנו מצריך עוד קצת הברגה פנימה.

תמר זנדברג: שוב, אני חוזרת על מה שהדגשתי בפתיח, במיוחד בתחום הטיפול והשיקום שהוא מאוד משמעותי לנו.

תמר זנדברג: זה לא סוד שגם לי אישית, בחלק מהתחומים כמו לגליזציה ואי הפללה, היו חילוקי דעות עם הרשות, ואולי יישארו גם עם אנשי המקצוע בעתיד, למרות שאני חושבת שכולנו, כולל השר – היה איזה שינוי כיוון בתחום הזה, אז נראה לי רב המשותף על המפריד, אבל בתחומי העבודה ברשויות עם בני הנוער, מניעת אלימות וכל הדברים האלה, אין לנו שום – גם לא המנדט שלנו, זה נראה שהכל מתנהל כשורה.

תמר זנדברג: אני באמת רוצה להדגיש מאוד את הנושא של הטיפול והשיקום, שבבסיס הם נושאים שנמצאים תחת אחריות משרדי הבריאות והרווחה, ולרשות צריך להיות, היה גם בעבר ויכול להיות, ערך מוסף מאוד משמעותי בהובלה קדימה, ואז ההעברה אליהם בדיוק כמו המודל שתיארת לנו עכשיו לגבי העבודה שלכם עם הרשויות המקומיות, ככה שיש כאן פוטנציאל עבודה משמעותי וטוב.

תמר זנדברג: אנחנו מצפים באמת למימוש שלו ולא שדברים, להפך, ייפלו בין הכיסאות וייזנחו מאחור.

תמר זנדברג: כמובן שהוועדה תמשיך לעקוב אחרי הנושא.

תמר זנדברג: אנחנו נקבע דיון המשך, אני חושבת בחודש פברואר.

תמר זנדברג: אנחנו נהיה בקשר אתכם, עם המשרד, מתי יהיה הזמן הנכון.

תמר זנדברג: אני חושבת שעם היציאה שלכם לדרך מבחינה סטטוטורית, יהיה רגע נכון לשוב ולבדוק אזימוטים, ככה איפה הדברים מכווננים.

תמר זנדברג: כמובן שנמשיך להיות אתכם בקשר שוטף מקצועי.

תמר זנדברג: הרשות מלווה ונמצאת, הגורמים המקצועיים בכל הדיונים שלנו כוועדה, וכמובן מצפים להמשך שיתוף הפעולה הזה.

תמר זנדברג: גם איתך, ראש הרשות, כאשר יהיה צורך.

תמר זנדברג: כמובן שלא נטריח אותך כל פעם, אבל כאשר זה מתבקש.

תמר זנדברג: בנוסף ברצוני לברך את יושבת ראש הרשות החדשה, סליחה שלא ציינתי אותך גם בשמך.

<קריאה: הישנה-חדשה.

תמר זנדברג: הישנה-חדשה, תודה שהצטרפת.

תמר זנדברג: באמת תודה לשניכם, גם למנכ"ל וגם ליושבת ראש, מבחינתנו זה אות לשיתוף הפעולה שלכם עם הוועדה, זה שהגעתם לכאן והצגתם לנו את הדברים.

תמר זנדברג: תודה על זה והמשך דרך פורייה ומשותפת.

תמר זנדברג: אני מודה לכולם על ההשתתפות.

תמר זנדברג: הישיבה נעולה.